**Molėtų rajono savivaldybės taryba**

**SPRENDIMAS**

**DĖL BŪSTO, ESANČIO MOLĖTŲ Rajono SAVivaldybėje, Inturkės SENiūnijoje, Inturkės kaime, bažnyčios g. 22-2, PARDAVIMO**

2017 m. kovo    d. Nr.

Molėtai

**Projektas**

 Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, 4 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsnio 1 dalies 1 punktu, 20 straipsnio 2 dalies 5 punktu, Lietuvos Respublikos paramos būstui įsigyti ar išsinuomoti įstatymo 24 straipsnio 2 dalies 5 punktu, 2009 m. lapkričio 11 d. Savivaldybės gyvenamųjų patalpų nuomos sutartimi Nr. T4-67 ir atsižvelgdama į „Auditas ir konsultacijos UAB“ turto įvertinimo ataskaitą Nr. 383/2611 (Mol):17, Janinos Trafimovienės 2016 m. spalio 27 d. prašymą,

 Molėtų rajono savivaldybės taryba n u s p r e n d ž i a:

1. Parduoti Janinai Trafimovienei Molėtų rajono savivaldybei nuosavybės teise priklausantį 48,13 kv. m bendrojo ploto butą (nekilnojamojo turto registro Nr. 90/12736, unikalus Nr. 6297-1001-8017:0002) su ½ dalimi 14,89 kv. m rūsio, pažymėto R-2, ir 1/4 dalimi ūkinio pastato 2I1p (unikalus numeris 6297-1001-8028), ¼ dalimi pastato-sandėlio (unikalus numeris 6297-1001-8039), esantį Molėtų r. sav., Inturkės sen., Inturkės k., Bažnyčios g. 22-2, už 3388,00 (tris tūkstančius tris šimtus aštuoniasdešimt aštuonis) Eur.

 2. Įgalioti Molėtų rajono savivaldybės administracijos direktorių Saulių Jauneiką, jo nesant – savivaldybės administracijos direktoriaus pavaduotoją Karolį Balčiūną, pasirašyti gyvenamųjų patalpų pirkimo - pardavimo sutartį.

 Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras